Aceh-Malaysia
Oleh : T.A. Sakti
Aceh-Malaysia gaseh-meugaseh
Bak jameun jandeh konban baroesa
Iskandar Tsani Sultan peunileh
Nanggroe Phang sideh nyan asai mula
Nan Pulo Pinang asai lon peuceh
Yoh goh troh Inggreh nanggroe Malaya
Syeedaga Aceh ba pineueng keudeh
Tamon tindeh-peh citle lagoina
Biduen P.Ramli ben Teungku Puteh
Meunyanyi canggeh deungon Saloma
Aceh Utara asai hai wareh
Gampong Beurandeh saleh sang nama
Tengku Abdurrahman Putra, PM phon sideh
Syiktu geuh Aceh Blang Jruen asainya
Majid Ibrahim Gubernur Aceh
Awak nyan wareh mantong syeedara
Sanusi Juned Meuntroe nanggroe jeh
Abusyik lon ureh di Aceh teuka
Kawen ngon cuco Tgk Dawod Beureueh
Ka meutindeh-peh Aceh-Malaysia
Ismail Husein pengarang areh
Keutuwa menceh badan GAPENA
Asai gampong Aree di Pidie sideh
Aduen geuh wareh Abdullah nama
Titi Tok Pase Kuwala Keudeh
Ureung nyan saheh sidroe Ulama
Nyang ba Islam u Keudah keudeh
Asai di Aceh : Pase-Samudra
Kubu Tok Habib Langkawi sideh
Teumpat lon peuceh Kesab namanya
Habib Husein Azzahir nama leubeh gleh
Cahcong meulapeh di Aceh mantong na
Nanggroe Yan-Kedah na gampong Aceh
Di Jitra sideh ureueng gampong Langga
Meunyo takisah habeh han abeh
Sep ‘ohnoe rinteh ka lon peumada
T.A. Sakti
17-3-2009
Catatan : – jandeh = masa lalu. -peunileh = pilihan. Gmpg Langga = di Kec.Sakti, Pidie
– Sebagian tokoh Malaysia di atas bergelar Dato’, Dato’Sri, Tansri, dan Tun.
Sumber : 1. Sms dari Dr. Hasballah M.Saad, budayawan Aceh. 2. Sms dari Ramli A.Dally, budayawan Aceh. 3. Sayed Ali, Da’i dan pelukis Aceh. 4. Catatan dan pengalaman pribadi saya.
– Agar bunyi pakhok cocok, maka Aceh diucapkan seperti kata pileh.
*Pernah saya dendangkan serta uraikan pada pertemuan rombongan tamu dari Johor, Negeri Sembilan-Malaysia dengan para dosen-mahasiswa Pendidikan Sejarah di Auditorium FKIP Unsyiah, 18 Maret 2009 sekitar pukul 11.00 Wib.
ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ind_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn gla_Latn unk ace_Latn zsm_Latn ind_Latn ind_Latn ind_Latn